Ingurumen Aretoa Getxo

ESKULAN JASANGARRIAK: LANPARATXOAK BEIRAZKO POTOEKIN
2025-11-15 10:30 - 13:30 UTC
3 urtetik gorako txikiei zuzendutako tailerra da, eta beirazko potoak berrerabili ahal izango dituzte lanparatxo politak egiteko. Potoek gure arboretumeko lore eta hosto lehorrekin apainduko dituzte, tenperaz gain.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

AZTERTU TAILERRA: FAMILIENTZAKO JARDUERA, SENTSAZIOAK ETA ESPERIMENTUAK KOSTALDE OSASUNTSU BATEAN
2025-11-16 10:30 - 13:00 UTC
Zatoz familian gure itsasoa nola zaindu ikustera! Zentzumenak erabiliko ditugu kostaldeko materialak aztertzeko, eta esperimentu txikiak egingo ditugu ura osasuntsu dagoen egiaztatzeko. Itsas inguruneaz elkarrekin ikasteko eta gozatzeko modu dibertigarria Aztertu programarekin.
Bi txanda egingo dira: 10:30etik 11:30era eta 12:00etatik 13:00etara.
* Gehienez 6 familia txanda bakoitzeko.
Beharrezkoa da aldez aurretik izena ematea eta Ingurumen Aretoaren baieztapena jasotzea.
Gutxieneko adina: 6 urte.

BIO-DIBER TAILERRAK: ZINTZILIKARIA PINABURUEKIN
2025-11-22 10:30 - 13:30 UTC
3 urtetik gorako txikientzako tailer honetan pinaburuak eta makilak erabili ahal izango dituzte apaingarri eseki bat egiteko. Gainera, apaingarri polit horiek apaintzeko tenperak eta % 100 biodegradagarria den purpurina erabili ahal izango dituzte.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

NATURAN BIZIRAUTEA
2025-11-23 10:30 - 13:30, 2025-12-08 10:30 - 13:30, 2025-12-30 10:30 - 13:30, 2026-01-05 10:30 - 13:30 UTC
Egunen batean basoan galduko bazina, bizirauteko zure gida eta naturan aurki dezakezuna soilik erabiliz bizirauteko gai izango zinateke?
“Naturan bizirautea” jarduera berri bat da, eta bertan parte hartzen duten taldeek 4 proba gainditu beharko dituzte ordubete baino gutxiagoan: orientatzen ikasi, aterpea eraiki, janaria bilatu, zauriak elementu naturalekin sendatzen ikasi eta sua egiten ikasi. Hori guztia Aretoan sortu ditugun materialak eta gidak erabiliz.
6 txanda egingo dira: 10:30 (2 txanda), 11:15, 12:00 (2 txanda) eta 12:30. Gomendatutako gutxieneko adina: 10 urte. Beharrezkoa da aldez aurretik izena ematea eta Ingurumen Aretotik baieztapena jasotzea.

LANDAREEN INDARRA (SUKALDARITZAKO LANDARE, AROMATIKO ETA SENDABELAR BATZUK EZAGUTZEKO EKINTZA AUTOGIDATUA)
2025-11-29 10:30 - 13:30 UTC
6 urtetik gorakoentzako jarduera autogidatu honen bidez, parte-hartzaileek gure inguruko landare mota honetako espezie ohikoenetako batzuk ezagutu ahal izango dituzte. Aire zabaleko zenbait jarduera eta jolas proposatzen dira, landare horien ezaugarriak eta erabilerak ezagutzeko. Espezie ezberdinak zentzumenen bidez deskribatu behar diren jolas batez gain, bi eskulan sinple egin ahal izango dira: poltsa usaintsua eta hazitegi xume bat, etxera eraman ahal izango dituztenak.
Bi txanda egingo dira, 10:30etatik 11:45etara eta 12:15etatik 13:30etara . Beharrezkoa da aldez aurretik izena ematea eta Ingurumen Aretoko baieztapena jasotzea.

ORIENTING MOTAKO JARDUERA FAMILIA ETA TALDEENTZAT
2025-11-29 10:30 - 13:30 UTC
Orienting motako jarduera autogidatua da. Helburu nagusia mapa bat interpretatzen eta iparrorratz bat maneiatzen ikastea da, ibilbide bat koordenatu batzuen bidez eginez. Jarduera Ingurumen Aretoan hasten da. 5 euroko fidantzaren truke behar diren material guztiak emango dira (jarraibideak eta iparrorratza).
Ekintzaren hasieran puntu bakoitzari dagokion informazioa luzatuko zaie parte-hartzaileei . Jarduerak 1 ́5 ordu inguruko iraupena du, eta bi modalitate daude: erraza (8 urtetik gorako txikiek parte har dezakete) eta zaila (honetan 12 urtetik gorako txikiek parte har dezakete).
Ordutegiak: 10:15, 10:45, 11:15 eta 11:45.
Beharrezkoa da aldez aurretik izena ematea eta Ingurumen Aretotik baieztapena jasotzea.

HELDUENTZAKO TAILERRAK: ILERAKO TINDU NATURALAK, HENNAK ETA LOKATZAK
2025-11-30 10:30 - 13:00, 2025-12-06 10:30 - 13:00 UTC
16 urtetik gorako pertsonei zuzendutako ikastaro-tailer honetan, Ana Sánchez Corcuerak zuzenduta, produktu naturalekin ilearen zaintzari eta edertasunari buruz hitz egingo da.
Era berean, hainbat henna deskribatu eta erakutsiko dira, baita adulteratuak nola detektatu, nola aktibatu, nola aplikatu, etab. Landareetatik ateratako lokatz eta pigmentu naturalekin dagoen desberdintasunaz gain.
Ilearen egitura nolakoa den ere azalduko da, hura nola zaindu ulertu ahal izateko.
Ordutegia: 10:30etatik 13:00etara. Beharrezkoa da aldez aurretik izena ematea eta Ingurumen Aretotik baieztapena jasotzea.

HILABETE OSOAN ZEHAR: "GABONETAKO APAINGARRI JASANGARRIAK" ARGAZKI LEHIAKETA
2025-12-01 08:00 - 2025-12-31 17:30 UTC
Parte hartu Gabonetako Argazki Jasangarriaren Lehiaketan!
Zure etxea Gabonetan modu sortzaile eta arduratsuan nola apaintzen duzun ikusi nahi dugu. Bidali berrerabilitako materialekin edo ingurumen-inpaktu txikikoekin egindako apaingarrien argazkiak.
Adin guztiek parte har dezakete, eta jasotako argazki guztien artean kit bat zozkatuko dugu kandela apaingarriak egiteko. Ikuskatu, sortu eta partekatu zure Eguberri jasangarrienak!
Oinarriak HEMEN kontsulta ditzakezu.

ESKULAN JASANGARRIAK: GABONETAKO APAINGARRIAK
2025-12-07 10:30 - 13:30 UTC
3 urtetik gorako haurrei zuzendutako jarduera da. Bertan, Gabonetako hainbat apaingarri jasangarri egin ahal izango dituzte (elur-oreinak, Gabonetako zuhaitzak, izar apaingarriak…), Ingurumen Aretotik emango dizkizuegun hainbat elementu berrerabiliz (kortxoak, kartoizko hodiak, etab.) edo elementu naturalak erabiliz (pinaburuak, adibidez). Elementu horiek apaindu ahal izango dituzte zuhaitzean zintzilikatzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

HELDUENTZAKO ELIKADURA IRAUNKORREKO TAILERRA: IKASI GABONETAKO OGIA EGITEN OKINE OGIAREKIN
2025-12-14 10:30 - 13:30 UTC
Okine Ogiaren eskutik, 16 urtetik gorako pertsonei zuzendutako tailer-ikastaro hau egingo da, 10:30etik 13:30era, Ingurumen Aretoan. Bertan, zati teoriko txiki bat eta zati praktiko bat izango ditu, eta ama-masarekin, artisau-eran eta elikadura jasangarriaren printzipioetan oinarrituta, gabonetako ogi bat egingo da anisarekin, laranja kakotuarekin, kanelarekin eta pasekin. Amaitutakoan, egindako produktuaren dastaketa txiki bat egin ahal izango da.
Beharrezkoa da aldez aurretik izena ematea eta Ingurumen Aretoko konfirmazioa jasotzea.

KANTAURIKO ITSASPEKO FAUNA ARGAZKIEN ALDI BATERAKO ERAKUSKETA
2025-12-16 09:00 - 2026-03-17 17:30 UTC
Abenduaren 16tik martxoaren 17ra gure kostaldeko urpeko faunari buruzko argazki erakusketa hau ikusgai egongo da Ingurumen Aretoko areto nagusian. Asier Martinez eta Alejandro Angeles urpekari erdi-profesionalek utzitako 12 argazkiz osatutako bilduma da. Ibilbide luzea dute urpekaritzan eta urpeko argazkigintzan.
Erakusketaren bisita-ordutegia Aretoaren irekiera-ordutegia izango da: 10:00etatik 14:00etara eta 15:30etik 17:30era astean zehar, 10:00etatik 14:00etara asteburu eta jaiegunetan.

STREET ESCAPE ROOM: GELDIARAZI INBADITZAILEAK!
2025-12-20 10:30 - 13:30, 2026-01-03 10:30 - 13:30 UTC
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

OLENTZEROREN GUTUNA, IKATZ GOZOAREN BANAKETA ETA OPARIETARAKO GALTZERDIAK
2025-12-21 10:30 - 13:30 UTC
Badator Olentzero! Hori dela eta parte hartzaileek ikatz gozoa duen zakutxo bat eta Olentzeroren gutun bat jasoko dute. Gainera, haurrek eskulan jasangarria egin ahal izango dute, oparietarako galtzerdi bat, kartoia berrerabiliz eta feltroa erabiliz. 3 urtetik gorako haurrentzat.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ARGAZKI GINKANA BOLUETIK (JARDUERA AUTOGIDATUA)
2025-12-22 10:30 - 13:30 UTC
Nahi duzu tarte dibertigarria pasatu, zure argazki-dohainak probatu eta sari gisa mini prismatikoak etxera eraman? Ez galdu argazki ginkana Boluetik!
Jarduera autogidatu berri honetan, Bolueko hezegunean aurki daitezkeen eta Ingurumen Aretotik emango dizugun fitxa batean jasotzen diren elementuen argazkiak lortzeko erronka botatzen dizugu. Elementu horietako bakoitzak puntuazio zehatza du: denbora amaitu aurretik puntu gehien lortzen dituzten parte-hartzaileen artean (hau da, elementu gehien lortzen dituztenen artean), sei hilean behin prismatikoak zozketatuko ditugu.
Adin guztiarentzako jarduera (sarrera doan 10:30etatik 13:30etara).

ZOMORROEN-BILA
2025-12-26 10:30 - 13:30 UTC
Jarduera honen bidez, 8 urtetik gorako haurrek eta haien familiek gure inguruko intsektu eta zomorrotxoen zati bat ezagutu ahal izango dute, gure ekosistemetan betetzen duten funtzioa ezagutu eta kontserbazioaren garrantziari buruz hausnartu ahal izango dute. Horretarako, lupa batzuk erabiliz, zerrenda batean identifikatuko dituzte ikusten dituzten animalia txiki guztiak. Ondoren, gure intsektarium-ean benetako intsektuak mikroskopio digitalaren bidez ikusi ahal izango dituzte eta, amaitzeko, intsektu bat irudikatzen duen eskulan xume bat egin ahal izango dute, hainbat elementu berrerabiliz.
Ordutegia: 10:30, 11:00, 11:30, 12:00 eta 12:30. Beharrezkoa da aldez aurretik izena ematea eta Ingurumen Aretotik baieztapena jasotzea.

BIO-DIBER: EZKUR TXAPELEZ EGINDAKO TRIKUA
2025-12-27 10:30 - 13:30 UTC
3 urtetik gorako haurrei zuzendutako jarduera honetan, inguruan jasoko ditugun ezkur-txapelak erabiliko ditugu triku baten irudiaren gainean itsasteko eta, horrela, animalia atsegin horien irudi dibertigarri eta originalak egiteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

HEGAZTIEN KOLOREAK
2025-12-28 10:30 - 13:30 UTC, 2026-01-02 10:30 - 13:30 (America/Adak)
Gure inguruko hegazti batzuek koloreak galdu dituzte. Kolore horiek berreskuratzen lagunduko diezue?
Jarduera honen bidez, Ingurumen Areto inguruan pista-joko erraz bat egingo da, eta parte hartzen duten taldeek 6 hegazti misteriotsuak zein diren asmatu beharko dute, eta benetako koloreekin koloreztatu beharko dituzte. Gainera, jarduera amaitzerakoan, Baliabide Zentroko “Getxoko hegaztiak” argazki-erakusketa bisitatu ahal izango da. Gomendatutako gutxieneko adina: 6 urte.
Ordutegia: 10:30, 11:00, 11:30, 12:00, 12:30 eta 13:00. Beharrezkoa da aldez aurretik izena ematea eta Ingurumen Aretotik baieztapena jasotzea.

EKO-JOSTAILUAK: MEMORY JOLASA PLASTIKOZKO TAPOIEKIN
2025-12-29 10:30 - 13:30 UTC
5 urtetik gorakoentzako jarduera honetan, parte-hartzaileek plastikozko tapoiak berrerabili ahal izango dituzte memory motako jolas bat egiteko, memoria bisuala lantzeko. Horretarako, barrualdean elementu naturalen irudi desberdinekin apaindutako tapoi bikoteak sortu ahal izango dituzte, eta ondoren bikoteka nahastu eta bilatu beharko dituzte.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

BOLUEKO ZUHAITZ GALDUAK (JARDUERA AUTOGIDATUA)
2026-01-02 10:30 - 13:30 UTC
Bolueko hezeguneko zuhaitz batzuen arrastoa galdu dugu. Aurkitzen lagunduko diguzu?Jarduera autogidatu horren bidez, parte hartzen duten pertsonek eta taldeek ekosistema honetako 5 espezie tipiko identifikatu ahal izango dituzte, hala nola lizarra, hurritza, haltza, makala edo sahatsa. Aretotik ematen diren materialak erabiliz, parte-hartzaile bakoitzak herbario sinple bat egin ahal izango du. Parte hartzen duten eta beren herbarioaren emaitzaren argazkiak partekatzen dituzten pertsona guztien artean sei hilean behin Euskal Herriko landareen gida bat zozketatuko dugu.Jarduera autogidatu berri bat da, publiko guztiarentzat, 10 urtetik aurrera, eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30.

BOTANIKARIA EGUN BATEZ (JARDUERA AUTOGIDATUA)
2026-01-02 10:30 - 13:30 UTC
Landareen gaia gustatzen zaizu, baina zaila egiten zaizu kaktus bat eta geranio bat bereiztea? Horrela bada, hau da zure jarduera! Botanikaren mundu liluragarrira hurbiltzeko, Ingurumen Aretotik gida digital bat bidaliko dizugu, Bolue inguruan oso ohikoak diren 8 espezieren argazki, marrazki eta bideoekin. Helburua, hezegunean zuen kabuz egingo duzuen ibilbide baten bidez, landare horiek identifikatzea eta jarduera egunean emango dizkizugun materialekin herbario sinple bat egiten hastea da. Parte hartzen duten eta euren herbarioaren emaitzaren argazkiak gurekin partekatzen dituzten pertsona guztien artean, sei hilean behin Euskal Herriko landareen gida bat zozketatuko dugu.
Jarduera autogidatu berri hau publiko guztiarentzat da (10 urtetik aurrera), eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30

ESKULAN JASANGARRIAK: ERREGE MAGOAK!
2026-01-04 10:30 - 13:30 UTC
Eskulan tailer honetan 6 urtetik gorako txikiek kartoizko hodiak erabiliz hiru errege magoen irudiak egin ahal izango dituzte.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
